Oerel

Oerel is en Gemeen in de Samtgemeen Geestborn in Neddersassen in’n Landkreis Rodenborg (Wümm). De Gemeen besteiht ut dree Öörd mit tohopen . Dat sünd neven den Hööftoort Oerel, woneem ok de Sitt vun de Samtgemeen Geestborn is, de Gemeendelen Glinn un Barchel.

 Geografie 
De Gemeen Oerel grenzt in’n Oosten an de Eenheitsgemeen Bremervöör. De Stadt sülvst is vun den Oort Oerel man jüst fief Kilometer wiet weg. In’n Süden hett Oerel ’n lütt beten Kontakt to de Eenheitsgemeen Gnarrenborg grenzt sonst aver an de Gemeen Basdahl. Na Westen hen liggt de Gemeen Hipst un na Noorden de Gemeen Eversdörp. De Gemeen liggt an’n Rand vun da Düvelsmoor un hett dorüm wiete Moorflachen, de to’n groten Deel landweertschopplich nütt warrt.Websteed Geestborn över de Gemenen Dat Water ut dat Moor flütt över den Öreler Kanaal af.

Geologie
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Historie 

duum|Denkmaal för de Fullenen ut den Eersten un Tweten Weltkrieg bi de Kark
De Oort Oerel is 937 to’n eersten mol in en Oorkunn nöömt worrn. In’n Oortskarn steiht en mehr as 800 Johr olle Kark.

Oerel is de öllste Gemeen in’t Samtgemeenrebeet un hett ok de gröttste Flach. An’n 1. März 1974 sünd de Öörd Barchel un Glinn in’n Rahmen vun de Verwaltens- un Rebeetsreform ingemeent worrn. Dormit is Oerel ok de inwahnerriekste Gemeen vun Geestborn.

Nadem in de Johren 1960 de Middelpunktschool in Oerel boot worrn is, de Oort 1974 Seet von de Samtgemeen worrn is un 1982 ok en neet Raadhuus kregen hett, hett sik Oerel to’n Middelpunkt för de Öörd ümto utwickelt un is in dat Regionale Ruumordnungsprogramm 1995 dat eerste Maal as Grundzentrum utwiest worrn.

 Religion 

duum|Kark in Örel
Oerel is evangeelsch-luthersch präägt un billt mit de Gangolf-Kark en egen Kaspel.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

 Politik 
De Gemeenraat besteiht ut ölven Lüüd un sett sik siet de Kommunalwahl 2011 as folgt tosamen:
Partei2016 2011 2006CDU— – 3SPD– 5 5WFB Oerel4 3 –WG Oerel-Barchel7 3 –BL– – 2GL– – 1

 Weertschop un Infrastruktur 

Örel gellt na dat Regionale Ruumordnungsprogramm as Grundzentrum för de Öörd in de Ümgegend.

De Volksbank Oosterholt-Scharmbeek hett in Oerel in de Dörpstraat 20 en Filiaal.

 Verkehr 
De apentliche Verkehr warrt to’n gröttsten Deel vun Bussen övernahmen, aver in’n Noordwesten von’n Oort liggt mit’n Bahnhoff Örel ok en Bahnhoff op de Bahnlien Bremerhoben-Buxthu. Ansluss gifft dat butendem ok an de Bahnlien Bremervöör-Oosterholt, de ok as „Moorexpress“ bekannt is. Beid Strecken warrt hüüt vun den Iesenbohn- un Verkehrsbedrief Elv-Werser GmbH (EVB) bedreven.

In’n Stratenverkehr sünd sünners de Bundsstraten B 71, de vun Bremerhoben över Bremervöör un Zeven na Rodenborg (Wümm) föhrt, un de B 74, de Oosterholt-Scharmbeck mit Bremervöör un Stood verbinnen deit. Beid Bundstraten loopt dör de Gemeen op en gemeensomen Streckenafsnitt un warrt bannig dull beföhrt. In den Oort Glinn twiegt butendem de B 495 af, de över Loomst un Basbeek/Warstood (Gemeen Hemmoor) na Wischhoben geiht un dor an de Elvfähr Glückstadt–Wischhoben ranföhrt.

 Scholen 

duum|School Geestborn
In Örel liggt de Grund- un Oberschool Geestborn.

 Borns 

 Literatur 
 Oerel 937 - 1987. Die Geschichte der Dörfer Oerel, Barchel und Glinde B. Borgardt KG, Bremervöör 1987

 Weblenken 

 Websteed vun de Samtgemeen Geestborn

Kategorie:Oort
Kategorie:Landkreis Rodenborg (Wümm)